my curse upon your venom d stang that shoots my tortur d gums alang and thro my lugs gies mony a twang wi gnawing vengeance tearing my nerves wi bitter pang like racking engines when fevers burn or ague freezes rheumatics gnaw or cholic squeezes our neighbors sympathy may ease us wi pitying moan but thee thou hell o a diseases they mock our groan adown my beard the slavers trickle i throw the wee stools o er the mickle as round the fire the giglets keckle to see me loup while raving mad i wish a heckle were in their doup o a the num rous human dools ill har sts daft bargains cutty stools or worthy friends rak d i the mools sad sight to see the tricks o knaves or fash o fools thou bear st the gree where er that place be priests ca hell whence a the tones o mis ry yell and rankd plagues their numbers tell in dreadfu raw thou tooth ache surely bear st the bell amang them a o thou grim mischief making chiel that gars the notes of discord squeel till daft mankiud aft dance a reel in gore a shoe thick gie a the foes o scotland s weal a towmond s tooth ache 